{ 455 ) 
tes, poeurs et craintes, et dist en nous meismes : Cur ti- 
more concutimur ? Cesarem habemus. Et, en ce consi- 
derant , Sire, nos coeurs, qui paravant estoient serrés de 
tristesse, se sont ouverts et consolés. 
» Et combien aussy, Sire , que de nostre part congnois- 
sons assés que le cas advenu vous est plus que dur, grief 
et amer à porter par doleur non pareille, toutesfois, at- 
tendu, Sire, vos vertus naturelles, il nous a samblé et 
samble, à vostre tres haulte et tres noble supportation, 
que vostre tres noble coeur se poeult raisonnablement tor- 
ner et mouvoir à consolation pour plusieurs regards et 
considerations. 
» Car qui vouldra, Sire , considerer comment nostre bon 
roy, à qui Dieu soit misericords, a vescu et regné , com- 
ment il est parti de ce monde, et en quel eslat et disposi- 
tion il a delaissiet ses pays et subjectz, l’on trouvera, Sire, 
que Dieu et nature l'avoient doué de toutes vertus et con- 
ditions que in optimo principe esse debent. 
» Il est notoire, Sire, qu’il a vescut et regné grande- 
ment, haultement et vertueusement en l’amour et bien- 
veullance non point seullement de ses subjects, mais de 
touttes nations. 
» Il est parti de ce monde, Sire, quand il a pleust à 
Dieu l'en appeller, comme bon roy et prince, fidele chres- 
tien et tres catholicque, en bonne, grande et glorieuse 
renommée : qui fait conjecture et argument du salut de 
son ame, qui doibt bien consoler vostre haulle majesté, 
car amour de pere doibt plustost chosir et aymer la bonne 
wie el vertueuse de son enffant , que la longue : Quia non 
quantum vixit sed quam bene, inspici oportet , etc. 
» Il y a plus, Sire, et qui doibt beaucoup faire à vostre 
consolation , ja soit que nostre bon roy, cui Dieu pardonne, 
